Boland Landbouskool - OMSENDBRIEF 32 VAN 2017
Ons hele skoolgemeenskap is die afgelope week diep geraak deur die manier waarop een van ons pa's die lewe gelaat het. Ons is emosioneel hieroor omdat dit so naby aan ons is - 'n pa van een van ons seuns, 'n vriend van baie van ons ouers, 'n buurman van van ons ouers en oudleerlinge, 'n landbouer en verder geografies baie naby aan ons.
Ons is en bly egter 'n skool wat ons nie mag laat insleep by veldtogte nie - indien ons een steun moet ons almal steun. Ons wil en mag nie ons skoolgemeenskap polariseer en verdeel nie. Elkeen van ons verwerk verlies op 'n unieke manier, en ons respekteer dit. Die oomblik wat 'n groep gemobiliseer word om aan 'n aksie deel te neem, is daar gewoonlik verskillende motiewe vir deelname. Probeer egter asb verstaan dat ons as skool nie in die posisie is om sekere veldtogte te steun en ander nie - ook nie anders optree in geval van dood van 'n sekere oorsaak as van 'n ander nie.
Die reëls van die skool rakende afwesigheid geld ook nou - indien 'n ouer sy kind in skooltyd wil onttrek om 'n geleentheid by te woon, doen hy dit met die nodige kennisgewing.
Ons probeer te alle tye om in die beste belang van ons skool op te tree, en almal gaan beslis nie eenstemmig wees oor wat die beste belang is nie! Ek vra egter dat ons dit nie in hierdie tyd moeiliker sal maak as wat dit reeds is nie.
Sterkte en vrede word almal toegebid. Chris Fourie
Die sluitingsdatum vir versoeke van ouers aan skole vir vakveranderings is 31 Maart.
In buitengewone gevalle kan 'n leerder een addisionele vak in graad 11 verander nadat sy eindeksamenpunt vir graad 11 bekend gemaak is. Hierdie vakverandering moet voor 15 Desember van die graad 11 jaar gedoen word.
Geen vakverandering word vanaf 2017 in die graad 12-jaar toegelaat word nie.
Die volgende leerders is gekies as dirigente vir 2018. Sterkte vir julle!
Peter Cherry John-Henry Rossouw
Paul Herselman Marais Schutte
Louis Hofmeyr Danie Zeeman Johan Moolman
OLD MUTUAL INSURE AGRI FEES
Op 'n ouervergadering gehou op Vrydag 27 Oktober, is die volgende bedrae vir 2018 goedgekeur.
10 maandelikse paaiemente (Feb - Nov)
R2 505 per maand
R29 640 ÷ 10
R2 964 per maand
3 kwartaallikse paaiemente (Feb, Mei, Aug)
R25 050 ÷ 3
R29 640 ÷ 3
R25 050 – R1 000
R27 150 – R1 000
Uitstaande rekeninge vir 2017 sal weer binne die volgende week aan u ge-epos word. Ons versoek u om dit asseblief te vereffen voor of op 24 November wanneer dit die kinders se laaste skooldag is. Ons maak staat op u vriendelike samewerking. U is welkom om die skool te kontak indien u volgens wet vir kwytskelding in 2018 kwalifiseer.
HOËRSKOOL BREDASDORP TOP 10 BYEENKOMS
Op Saterdag 21 Oktober het Boland Landbou se top atlete deelgeneem aan die HS Bredasdorp top 10 atletiekbyeenkoms.
Ons atlete het goed presteer. Hier is van die pragtige uitslae:
Aldo Rautenbach het in die 800 m S/O15 'n nuwe byeenkomsrekord opgestel met 'n tyd van 2:04.23.
Aldo het ook in die 400 m 'n vierde plek verower met 'n tyd van 53.32 sek.
Jaunu Olivier het in die Hamergooi S O/17 'n derde plek verower met 'n persoonlike beste van 59,74 m wat 'n nuwe skoolrekord is.
Marco de Witt het in die Hoogspring S O/15 tweede gekom met 'n hoogte van 1,80 m wat ook 'n nuwe skoolrekord is.
Boeta Moolman het in die 100 m hekkies S O/15 'n derde plek verower met 'n tyd van 14.02 sek.
Ander atlete wat ook goed presteer het was Brandon Banthubathi en Rudi Willemse.
Op Dinsdag 24 Oktober het ons deelgeneem teen HJS Paarl en Brackenfell. Boland Landbou het vir Brackenfell geklop en tweede geëindig.
Ons atlete het 5 eerste-, 7 tweede- en 9 derde plekke behaal. Die volgende atlete het almal eerste plekke behaal:
Marco de Witt in Gewigstoot S O/15 met 14,30 m.
Aldo Rautenbach in die 800 S O/15 met 'n tyd van 2:02.50 wat 'n nuwe byeenkoms rekord is.
Aldo Rautenbach in die 1 500 m S O/15 met 'n tyd van 4:30.00.
Luhan Steyn in die Diskusgooi S O/15 met 'n afstand van 40.64 m.
Rudi Willemse in die Hoogspring S O/14 met 'n hoogte van 1,65m (het skoolrekord ge-ewenaar).
S O/14 4 X 100 m aflos het die skoolrekord verbeter met 'n tyd van 46,30 sek.
S O/15 4 X 100 m aflos het die skoolrekord verbeter met 'n tyd van 46,20 sek.
Ander atlete wat baie goed presteer het, was Brandon Bantubathi, Jacques Mostert, Schalk van Schalkwyk, Boeta Moolman, Sebastian de Klerk en Lewellyn Pieterse. Marnitz Jacobs
Eerskomende naweek vind die Assupol Sewestoernooi op Stellenbosch plaas. Nasionale spanne soos die Blitzbokke, Skotland en Kenia neem aan hierdie toernooi deel, sowel as provinsiale skole-spanne soos WP, Boland, 'n span van Argentinië en die twee SA O/17-sewesspanne.
Boland Landbou is baie trots op 3 van ons seuns wat aan hierdie toernooi deelneem. Eugene Snyders is lid van die SA O/17-sewesspan en Erik Lambrecht en Sebastian de Klerk is ingesluit in die WP O/17-sewesspan. Baie sterkte aan hulle! Oloff Bergh